Diari Oficial de la Generalitat Valenciana


Sumari del DOGV 9584, del 27-04-2023 (2023/4416)

ACORD de 21 d'abril de 2023, del Consell, pel qual s'autoritza una transferència de crèdit del capítol 2 del programa 422.90, Inclusió educativa, al capítol 1 del programa pressupostari 421.50, Avaluació, innovació i qualitat educativa, de la Conselleria d'Educació, Cultura i Esport, per import de 132.638,76 euros (expedient 09.004/23-057).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9584

Data del DOGV
:   27-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4416


Data del document
:   21-04-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 d'abril de 2023, del Consell, pel qual s'autoritza una transferència de crèdit del capítol 2 del programa 422.90, Inclusió educativa, al capítol 1 del programa pressupostari 421.50, Avaluació, innovació i qualitat educativa, de la Conselleria d'Educació, Cultura i Esport, per import de 132.638,76 euros (expedient 09.004/23-057). [2023/4416]  
En el marc de les polítiques de recuperació de la UE adoptades en el Consell Europeu de 21 juliol de 2020, amb la creació de l'instrument de recuperació NextGenerationUE, així com de les mesures adoptades pel Govern d'Espanya amb el Pla de recuperació, transformació i resiliència de 7 d'octubre de 2020, s'aprova el Reial decret llei 36/2020, de 30 de desembre, de mesures urgents per a la modernització de l'administració pública i per a l'execució del Pla de recuperació, transformació i resiliència, a fi de facilitar la programació, pressupost, gestió i execució de les actuacions finançables amb fons europeus, provinents dels fons NextGenerationUE.  
Al mateix temps, en la Comunitat Valenciana es va aprovar el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19.  
El programa per a l'orientació, avanç i enriquiment educatiu en centres d'especial complexitat educativa (programa «PROA+») és gestionat per la Direcció General d'Innovació Educativa i Ordenació i desenvolupa directament actuacions del component 21 d'aquest mecanisme, per a donar resposta a la necessitat de millorar l'èxit escolar i garantir la permanència de l'alumnat en aquells centres sostinguts amb fons públics en els quals es concentra un percentatge elevat de joves en clara situació de vulnerabilitat educativa. La gestió d'aquest programa ha posat de manifest la insuficiència dels recursos humans per a abordar adequadament l'execució de les inversions, projectes i actuacions que es troben incloses en aquest pla.  
  
Per tot el que s'ha exposat, i d'acord amb el que s'estableix en l'article 28.2 del Decret llei 6/2021, d'1 d'abril del Consell, la Conselleria d'Educació, Cultura i Esport proposa reforçar la plantilla amb la creació i cobertura amb un programa temporal, des de l'1 de maig de 2023 fins al 30 d'abril de 2026, ampliable fins a 12 mesos més, amb un cost previst per a aquest exercici de 132.638,76 euros en el capítol 1 del programa 421.50, Avaluació, innovació i qualitat educativa.  
Per al seu finançament, l'esmentada conselleria proposa destinar disponibilitats de crèdits existents en el capítol 2 del programa 422.90, Inclusió educativa, crèdit que no té compromisos pendents de pagament i no està vinculat a finançament condicionat.  
A aquest efecte i en virtut del que es disposa en els articles 21 i 23.a de la Llei 9/2022 de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació 15.04.68.289.84.3 per import de 132.638,76 euros.  
  
Segon  
Autoritzar un augment de crèdit en l'aplicació 46.16.66.398.08.9 per import de 132.638,76 euros.  
  
València, 21 d'abril de 2023  
  
La consellera secretària,  
AITANA MAS MAS